TEHNIČKA ŠKOLA ČAKOVEC
Čakovec, Športska 5
Klasa: 110-01/26-02/1
Urbroj: 2109-58-01-26-64
Čakovec, 23.9.2026.
Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja donosi:
ODLUKU O PROVOĐENJU TESTIRANJA
I.
Ovom Odlukom uređuje se postupak testiranja kandidata prijavljenih na  natječaj za zasnivanje radnog odnosa za radno mjesto
Nastavnik/ica predmeta iz sektora strojarstvo ili elektrotehnika
II.
Testiranje kandidata u ovom postupku zapošljavanja sastoji se od:
· usmene procjene odnosno testiranja kandidata putem razgovora
· razgovora s ravnateljem – tri najbolje rangirana kandidata nakon provedenoga  usmenoga testiranja.
III.
Svi kandidati koji su dostavili pravodobne i potpune molbe, sukladno odredbama natječaja, pozivaju se na usmeno testiranje. Datum i vrijeme usmenog testiranja objavit će se po završetku natječaja.
Kandidati koji su dostavili pravodobne i potpune molbe pozvat će se na testiranje putem adrese e-pošte koju su naveli u natječajnoj dokumentaciji.
Ako kandidat ne pristupi testiranju u vremenu koje je navedeno u pozivu upućenom putem e-pošte, smatra se da je isti odustao. Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta. Kandidati su dužni ponašati se u skladu s Kućnim redom Škole. 
Kandidati koji će temeljem rang liste biti predloženi za razgovor s ravnateljem, bit će obaviješteni o vremenu održavanja razgovora putem e pošte ili telefonski.
IV.
 Usmeno testiranje  obuhvaća sljedeća područja:
· poznavanje osnova kurikula u području strojarstva i/ili elektrotehnike (Tehničar u strojarstvu i Tehničar za mehatroniku)
· postupci i elementi vrednovanja učenika – članci: 2, 6-12 Pravilnika
· općenite informacije o Tehničkoj školi Čakovec
V.
Pravni i drugi izvori koje kandidati mogu koristiti kao pripremu za testiranje:
· https://www.asoo.hr/wp-content/uploads/2025/09/Tehnicar-u-strojarstvu_ASOO_NN_2025_57_777.pdf
· https://narodne-novine.nn.hr/clanci/sluzbeni/2025_03_54_703.html 
· Pravilnik o načinima, postupcima i elementima vrednovanja učenika u osnovnoj i srednjoj školi (NN broj: 112/10, 82/19, 43/20 i 100/21)
· Statut Tehničke škole Čakovec (čl. 44., 79., 98. i 99.) https://tsck.hr/wp-content/uploads/2024/03/Statut-TSC-3_2024.pdf 
· web-stranica Škole
VI.
Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.
Povjerenstvo za zapošljavanje
